انه براسي ازدحام @ بشارع البال
ابدال رموشي @ نابت بالجفن ريش
صرت بغيابك كلمه بحلك شمات @ مثل العلوج بحلوك الجراوي
بيه حراره بغيابك تحرك الماي @ اصعد علسطح تلكاني مشغول
- وتر الحب كطعته سجاجين الجروح @ بحيث كلما ارمي سهم يرجع بوجهي
طالبه استشهدت وتخاطب ابيها : بويه المكبره مابيهه رحلات @ بويه عله التراب انه امتحاني
- ظهر خدي انكسر من حمل الدموع @ بعمرك هم شفت خد يشتغل حمال
- عله الماكو حمدنه الله وشكرنا @ وعله الكلشي وكلاشي تعافت الناس
- قال تعالى ))واما اليتيم فلا تقهر)) :طفل كلبي يتيم ويبجي بالباب @ تطلع شايل ابنك تضحك كباله
- جمعت الذكريات البيهه انه وياك @ طلعت ذكرياتك أحله من عندي
- أنه خدودي بتيته و دمعي سجين @ بحيث من ابجي عليك يطيح جبس ليز
- أعوذ بالله من الشيطان الرجيم : ليش تتعوذ اذا طيفي اجاك @ انه موشيطان هم مثلك بشر
- من كثر الحزن فتحت دكان @ ابيع جروح حته بربع ملزوك
- صح انته حلو والوجه ابيض حيل @ بس كلبك مصانع للغدر بيه
- صار الحزن بعدك بيه اذان @ ولكيت همومي كلهه تصلي جمعه
- ميماتي بجمالك ايده والتأويص @ وانه زازا بمحبتك انته بتحبني
- انه بغيبتك صاير مثل ابو هارون @ وصاير مضحكه بحلك الهلالي
- لترواغ بحبك مو دخت بيك @ دخيلك لا تصير كبالي ميسي
- انه عيوني مدارس والدمع طلاب @ اذا تزعل عليه تصير حله
- كمت الباب من يندك أحضر فلوس @ لأن بس الي يجدي يوصل لبابي
- شلتك دمعه تجوي بهاي العيون @ توقع ماتت امي وما بجيتك
- اخو امي الحزن وشلون امحيه @ وثلثين الولد يطلع عله الخال
- حبك سوله بيه تكول زعطوط @ تكتله امه ويرد يلعب بالتراب
- انه احتاجيت اشمك مثل مسجون @ ضل ملهوف يمته يشم جهاله
- شلبس يا جرح ردت اكشخ بملكاك @ جبير اخر جرح , كدرته ما كفه
- يحلوين الكتل صاير بلبلوك @ اذن كل حلو خل يلبسله خوذه
- عليك تراب عيني تنزف اليوم @ لأن كلي بغيابك صاير تراب
- الناس بغيبتك جابتلي مصاصات @ لأن فركاك سوه الروح جاهل
- أنعصر كلبي بغيابك حيل @ مثل عصرة ربع بيدين جاهل
- انه عله النهر مريت عطشان @ بس رواني حبك من ذكرته
- لأن شفتك باب مو كد ريح @ ما تعبت ايدي برجلي سديته
- من تفوت يمشي الحايط وياك @ جا يمته تجي مو خلص البيت
- لا يغرك جماله وتمشي وياه @ اذا طشر سمعتك تكدر تلمهه
- ما اكدر ارسمك من اركز بيك @ تلزك من حلاتك ايدي بالصوره
- جراوي هواي عدنه نكتلت اليوم @ خايف لايجونك زين بساع
- اذا انته جرو ضم روحك بساع @ ببلوكه الكتل تدري انته لو لا
- قديم التسعه طارق صار متروك @ هسه الصيت صاير للبلوكه
- نفرض بالمدينه نولد يوزرسيف @ جا هسه خطيه شابع بلوك
- صعد سوك البلوك وصار بالدولار @ لأن راس الحلو يطكونه ببلوكه
- تره فراكك كزاز وتارس الكاع @ وانه عيوني جهال و تمشي حفاي
- ضل نايم ابيتك هاي الايام @ أحسن ما تنام براسك بلوكه
- اذا جذبت انته يمي اكلك انته صادك @ وانه احجي الصدك وتكلي انفلاق
- انا بن ادم اموت بكل الاحوال @ وحلوه لخاطرك لو موتتني